wickkiey/tamil-wikipedia-chunked huggingface dataset:
# சுரவானா கோயில், கிழக்கு ஜாவா

## வடிவமைப்பு

சுரவானா கோயில் 7.8 சதுர மீட்டர் அடித்தளம் மற்றும் 4.6 மீட்டர் உயரமும் கொண்ட ஒரு மிதமான அளவில் அமைந்த கோயிலாகும். கட்டமைப்பில் தற்போது எஞ்சியிருப்பது கால் அல்லது பாதப்பகுதி மட்டுமே ஆகும். அடிவாரத்தில் ஒரு துருத்திய நிலையில் உள்ள அமைப்பு காணப்படுகிறது. அது செல்லாவிற்குச் செல்கின்ற படிகளைப் பிடித்த வண்ணம் அமைந்துள்ளது. இது கோயிலின் உள் அறையாக இருந்திருக்கும். பெரும்பாலான கிழக்கு ஜாவானிய கோயில்களின் அமைப்பினைப் போலவே மேற்கு திசையை நோக்கி எதிர்கொள்ளும் வகையில் உருவாக்கப்பட்டுள்ளது.  
சுரவானா பலவிதமான புடைப்புச் சிற்பங்களைக் கொண்டு அலங்கரிக்கப்பட்டுள்ளது. அவற்றில் பல முழு கட்டிடத்தையும் சுற்றி நீண்டு அமைந்துள்ளன. சுவர்களில் சித்தரிக்கப்பட்டுள்ள கதைகள் அவர்கள் எதிர்கொள்ளும் திசையை பிரதிபலிக்கும் வகையில் உருவாக்கப்பட்டுள்ளன. எடுத்துக்காட்டாக, அர்ஜுனாவிவாஹா கதை கிழக்கு நோக்கிய சுவரில் தொடங்குகிறது. பின்னர் நின்றுவிடுகிறது. மறுபடியும் வடகிழக்கினை எதிர்கொள்ளும் சுவரில் இருந்து தொடங்குகிறது. பின்னர் அது வடக்குச் சுவரில் தொடர ஆரம்பிக்கிறது. மற்றும் கிழக்குப் பகுதியைத் தவிர்த்துவிட்டு தெற்கே சென்று எதிர் திசையில் மேற்கு நோக்கி தொடர்கிறது. இந்த புடைப்புச் சிற்பங்கள் அனைத்துமே திசையுடன் தொடர்பு கொண்டவையாகவே அமைக்கப்பட்டுள்ளன. கிழக்கு நோக்கி அமைந்துள்ள சிற்பங்கள் உதயமாகும் சூரியனின் திசையையும் புனிதமான மலையும் உணர்த்துகிறது. அதிகமான மதக் காட்சிகளைக் கொண்ட கதைகளின் பகுதிகள். மேற்கு நோக்கிய செதுக்கல்களில் காணப்படுகின்றன. அவற்றில் பேய்கள், அரக்கர்கள், போர்கள் மற்றும் மரணத்துடன் தொடர்புடையவை அடங்கும். அர்ஜுனாவிவாஹா என்பது பலவிதமான பிரேம்களைக் கொண்ட தொடர்ச்சியான கதையாகத் தொடர்ந்து வருகிறது. ஆனால் சில கட்டங்களில் அதற்குக் குறுக்கீடாக ஸ்ரீ தஞ்சங் மற்றும் புபுக்ஷா கதைகள், மூலைப் பகுதிகளில் செங்குத்து கோணங்களில் காட்சியளிக்கின்றன. 1939ஆம் ஆண்டு கண்டுபிடிக்கப்படும் வரையில் அது அசல் கதையின் மூலப்பகுதி எனக் கருதப்பட்டு வந்தது.
# சுரவானா கோயில், கிழக்கு ஜாவா

## அலங்காரம்

கோயிலின் மேற்பரப்பு பல சிற்பங்களைக் கொண்டு அலங்கரிக்கப்பட்டுள்ளது. அவற்றில் கோயிலின் பக்கங்களிலும் கணங்கள் காணப்படுகின்றன. அந்த கணங்கள் சிவனுக்கு சேவை செய்வதற்காக கணேசரால் தேர்ந்தெடுக்கப்பட்டவர்கள் ஆவர். அவர்கள் நீட்டப்பட்ட கரங்களால் கட்டிடத்தை உயர்த்திப் தாங்கிப் பிடித்த நிலையில் உள்ளனர். அவை ஜாவி கோயிலில் உள்ள கட்டமைப்புகளில் காட்டப்பட்டுள்ள புள்ளிவிவரங்களுடன் ஒத்து வருகின்றன. கணங்களைச் சுற்றி சிற்பங்கள் உள்ளன. அந்த சிற்பங்கள் காதணிகள், மார்பில் அணியும் அணிகலன், நெக்லஸ், நகைகள் கொண்ட இடுப்பு பெல்ட், காப்பு, அம்புகள் மற்றும் சிலம்பு போன்றவை காணப்படுகின்றன. மயாபாகித்து பேரரசு வளர்ந்து செழித்த நிலையில் இருந்தபோது சமகால அழகியல் பாணியின் பிரதிநிதித்துவங்களாக இவை அமைந்திருந்தன..  
.
# கிங் மகளிர் கலை மற்றும் அறிவியல் கல்லூரி

கிங் மகளிர் கலை மற்றும் அறிவியல் கல்லூரி, 2006 இல் நிறுவப்பட்டது. சேலத்தின் பெரியார் பல்கலைக்கழகத்துடன் இணைக்கப்பட்டுள்ளது மற்றும் இந்திய பல்கலைக்கழக மானிய ஆணையிடம் இருந்து அங்கீகாரம் பெற்றது .
# கிங் மகளிர் கலை மற்றும் அறிவியல் கல்லூரி

## இடம்

திருச்சி முக்கிய சாலை (நாமக்கலில் இருந்து 7 கிலோமீட்டர்) நல்லூர் , புதுப்பட்டியில் அமைந்துள்ளது இக்கல்லூரி.
# கிங் மகளிர் கலை மற்றும் அறிவியல் கல்லூரி

## படிப்புகள்

இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் பயிற்சி வழங்கப்பட்டு வருகின்றன.
# ராயல் கலை அறிவியல் கல்லூரி

**ராயல் கலை அறிவியல் கல்லூரி** 2012ஆம் ஆண்டு சேலம் மாவட்டம் மேட்டூர் அணை, மசிலம்பாளையத்தில் நிறுவப்பட்ட இருபாலர் சுயநிதி கலை அறிவியல் கல்லூரி ஆகும்.
# ராயல் கலை அறிவியல் கல்லூரி

## அறிமுகம்

இந்த கல்லூரி, சேலத்தின் பெரியார் பல்கலைக்கழகத்துடன் இணைவு பெற்றுள்ளது. தில்லியிலுள்ள பல்கலைக்கழக மானியக் குழுவின் அங்கீகாரம் பெற்றது.
# ராயல் கலை அறிவியல் கல்லூரி

## அமைவிடம்

இக்கல்லூரி மேட்டூர் அணைப்பகுதியில் உள்ள மசிலம்பாளையத்தில் அமைந்துள்ளது.
# ராயல் கலை அறிவியல் கல்லூரி

## படிப்புகள்

இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் வகுப்புகள் நடைபெற்று வருகின்றன.
# ராயல் கலை அறிவியல் கல்லூரி

## வசதிகள்

- விளையாட்டு மைதானம்
- ஆய்வகம்
- கணினி மையம்
# அளவுகோல்

** அளவுகோல்** *(ruler /rule/line gauge)* என்பது அளக்கவோ கோடுபோடவோ பயன்படும் கருவியாகும். இது வடிவியல், தொழில்நுட்ப வரைவியல், பொறியியல், கட்டுமானப் பணிகள் ஆகியவற்றில் பயன்படுகிறது.
# அளவுகோல்

## வகைகள்

= 23.1 செமீ (9.1மீ). மேற்கு ஹான் (206&nbsp;BCE – 8&nbsp;CE). ஹான்ஷாங் நகரம், சீனா]]  
அளவுகோலானது நீண்ட காலமாக பல்வேறு பொருட்களைக் கொண்டு பல்வேறு வடிவங்களில் செய்யப்பட்டுள்ளது. சில மரததால் செய்யப்பட்டுள்ளது. நெகிழியிலிருந்தும் அளவுகோல் தயாாிக்கப்பட்டு பயன்படுத்தப்பட்டு வருகிறது, அவற்றில் குறிக்கப்படாமல் அச்சுக்களாக பதிக்கப்படுகிறது. உலோகத்திலான அளவுகோல் நீண்ட நாட்கள் உழைக்கக் கூடியது, இது தொழிற்சாலைகளில் பயன்படுகிறது. சில நேரங்களில், உலோகத்தால் ஆன அளவுகோலின் விளிம்புகளை பாதுகாக்க அதை மரத்தாலான மேசையில் பாதுகாக்கப்பட்டு நேர்கோடுகள் வரைய உபயோகப்படுத்தப்படுகிறது. 12 அங்குலம் அல்லது 30 செமீ அளவுள்ள அளவுகோலே படங்கள் வரையக் கூடிய மேசையி்ல் வைக்கப்படுகிறது. சிறிய அளவுகோல் பையில் வைத்து எடுத்துச் செல்ல மிக வசதியாக இருக்கும். பொிய அளவுகோல் எடுத்துக்காட்டாக 18 அங்குலம் (40 செமீ) சில நேரங்களில் அவசியமாகிறது. கடினமான மரம் மற்றும் நெகிழி அடிகோலானது, ஒரு அடி நீளம், ஒரு மீட்டர் நீள அளவுகோலாக பயன்படுத்தப்படுகிறது. பண்டைய காலங்களில், நீண்ட அளவு குறிக்கப்பட்ட கம்பிகளே பொிய செயல்திட்டங்களுக்குப் பயன்படுத்தப்பட்டன. தற்போது நாடாவடிவ அளவுகோல், நில அளவையர் பயன்படுத்தும் வட்டவடிவ அல்லது சீரொளி (நிலத்தை கண்டுபிடிப்பது) அளவுகோலும் உள்ளன. மேசை அளவுகோலானது மூன்று முக்கிய நோக்கங்களுக்காகப் பயன்படுத்தப்படுகிறது. அவை, அளவிட, நேர் கோடுகள் வரைய, நேரான அளவுகளை பிளேடால் வெட்டுவதற்கும் அவற்றின் மதிப்பை அளந்தறியவும் பயன்படுகிறது. நடைமுறையில் பயன்படுத்தப்படும் அளவுகோலானது துாரங்களை அளவிடப் பயன்படுகிறது.  
வரி அளவீடு என்பது அச்சிடும் துறையில் பயன்படுத்தப்படும் ஒரு வகை அளவுகோல். இவை பொதுவாக உலோகம் அல்லது நெகிழி போன்ற பலவகையான பொருட்களிலிருந்து தயாரிக்கப்படலாம். ஒரு அடிப்படையான வரி அளவீட்டில் அளவீட்டு அலகுகள் பொதுவாக அங்குலங்கள், அகேட், பிகாஸ் மற்றும் புள்ளிகள் ஆகியவை அடங்கும். மேலும் விரிவான வரி அளவீடுகளில் மாதிரிக்கான அகலங்கள், மாதிரிக்கான பொதுவான பல வகை புள்ளி போன்ற அளவுகளும் இருக்கலாம்.  
அளவிடக்கூடிய எந்த ஒரு கருவியும் அளவுகோல் செய்யக்கூடிய அதே பணியைத் தான் செய்கிறது. அளவுகோலானது மடித்து எடுத்துக் போகும் வகையும் (தச்சர்களின் மடிப்பு அளவுகோல்) அல்லது சுருள் வடிவ மீளும் தன்மையுள்ள (உலோகத்தாலான அளவுகோல்) அளவுகோலும் காணப்படுகிறது. இந்தப் பக்கத்தில் உள்ள எடுத்துக்காட்டுகள் 2 மீ (6 அடி 7 அங்குலம்) தச்சர்கள் பயன்படுத்தக்கூடிய அளவுகோலினைக் காட்டுகின்றது, இது ஒரு பாக்கெட்டில் எளிதில் பொருந்தும் வகையில் 25 செ.மீ (10 அங்குலம்) நீளத்தை மடித்து வைக்கும் படியுள்ளது. மேலும் 5 மீ (16 அடி) நாடாவானது மீளும் தன்மையுள்ள ஒரு சிறிய வீடு போன்று உள்ளே அடங்கி விடுகிறது.  
பயன்பாட்டில் நேராக இல்லாத ஒரு நெகிழ்வான நீள அளவீட்டு கருவி, தையல்காரரின் துணி நாடா அளவீடாகும். இதில் அளவீடானது அங்குலங்கள் மற்றும் சென்டிமீட்டர்களில் அளவீடு குறிக்கப்பட்டிருக்கும். இது உடலைச் சுற்றி அளக்கப்பயன்படும் அளவின அளவிடப் பயன்படுகிறது, எ.கா., ஒரு நபரின் இடுப்புச் சுற்றளவினைவும், அத்துடன் நேரியல் அளவீட்டு, எ.கா., காலின் நீளத்தையும் அளக்கப் பயன்படுகிறது. பயன்படுத்தாத போது இவ்வளவுகோல் சுருட்டி வைக்கப்படுகிறது, அப்போத சிறிய இடத்தையே எடுத்துக் கொள்கிறது.  
சுருட்டி வைக்கப்படும் அளவுகோலில் அளவீடானது சாதாரண அளவுகோல் மாதிாி இல்லாமல் பொிய இடைவெளி விட்டு உலோகத்தாலான வார்ப்பில் குறிக்கப்பட்டிருக்கும். இத்தகைய அளவுகோல் சுருக்க அளவுகோல் என்று அழைக்கப்படுகிறது.
# கிம்புலான் கோயில், யோக்யகர்த்தா

**கிம்புலன் கோயில் (Kimpulan)** (**புஸ்தகசாலா** கோயில் என்றும் அழைக்கப்படுகிறது) கி.பி. 9 முதல் 10 ஆம் நூற்றாண்டைச் சேர்ந்த இந்து கோவிலாகும். இது இந்தோனேசியாவில் யோக்யகர்த்தாவில் ஸ்லெமன் என்னுமிடத்தில் உள்ள கலியுராங் என்னுமிடத்தில் உள்ளது. இந்தோனேசியா இஸ்லாமிய பல்கலைக்கழக உலில் அல்பாப் மசூதி பகுதியில் (இந்தோனேசியா இஸ்லாமிய பல்கலைக்கழகம் அல்லது யுஐஐ), கலியுராங் சாலையில் அமைந்துள்ளது. கோயில் சுமார் ஐந்து மீட்டர் நிலத்தடியில் புதைக்கப்பட்டிருந்தது. சதுர வடிவில் அமைந்த ஆண்டிசைட் கல் சுவர்கள் மற்றும் விநாயகர், நந்தி, மற்றும் லிங்கம் - யோனி ஆகியோரின் சிலைகளை வெளிப்படுத்த கோயிலின் பகுதிகள் அகழ்வாராய்ச்சிக்காக தோண்டப்பட்டுள்ளன.
# கிம்புலான் கோயில், யோக்யகர்த்தா

## கண்டுபிடிப்பு

ஒரு புதிய பல்கலைக்கழகத்திற்காக நூலகத்தை நிர்மாணிப்பதற்கான அடித்தளங்களை அமைப்பதற்காக நில அகழ்வாராய்ச்சியின் போது இந்த கோயில் 11 டிசம்பர் 2009 ஆம் நாளன்று தற்செயலாக கண்டுபிடிக்கப்பட்டது. இந்த கண்டுபிடிப்பு பொதுமக்களின் கவனத்தை ஈர்த்தது மற்றும் உற்சாகத்தையும் ஆர்வத்தையும் தூண்டியது. செய்தி உடனடியாக அகழ்வாராய்ச்சி செய்யப்பட்ட தளத்திற்கு பல பார்வையாளர்களை ஈர்த்தது. யோக்யகர்த்தாவில் உள்ள தொல்பொருள் அலுவலகம் (பிபி 3) அங்கு வரக்கூடிய அதிக எண்ணிக்கையிலான ஆர்வமுள்ள பார்வையாளர்கள் அகழ்வாராய்ச்சி இடத்திற்கு தீங்கு விளையும் என்று அஞ்ச ஆரம்பித்தனர். மேலும் அவர்கள் அந்த இடத்தில் ஏதாவது கொள்ளை நடக்கக்கூடும் என்றும் அஞ்சினர். இதன் விளைவாக, அந்த பகுதி தகரம் வேலிகளால் சூழப்பட்டு மூடப்பட்டது; பார்வையாளர்கள் உள்ளே செல்ல இயலா நிலையில் இது அமைக்கப்பட்டது.  
சாம்பிசரி (9ஆம் நூற்றாண்டு இந்துக் கோயில்), மொராங்கன் (யோக்யகர்த்தாவின் சிறப்புப்பகுதியில் உள்ள இடம்) மற்றும் கெடுங்கான் (சாம்பிசரி கோயிலுக்கு அருகிலுள்ள கி.பி.9ஆம் நூற்றாண்டைச் சேர்ந்த இந்துக் கோயில்களின் எச்சங்கள்) ஆகிய இடங்களில் உள்ள கோயில்களைப் போல் இக் கோயில் பல நூறு ஆண்டுகளுக்கு முன்பாக மவுண்ட் மெராபி எனப்படுகின்ற ஒரு பண்டைய எரிமலை வெடிப்பின் காரணமாக புதைக்கப்பட்டுவிட்டதாக முன்னர் நம்பப்பட்டு வந்தது. யோக்யகர்த்தாவில் இந்த கோயிலின் கண்டுபிடிப்பு சமீபத்தில் யோககர்த்தாவில் மிகவும் உற்சாகமான தொல்பொருள் கண்டுபிடிப்பாக அமைந்துவிட்டது. இதைப் போலவே மற்ற பண்டைய கோயில்கள் இன்னும் அருகிலேயே மவுண்ட் மெராபி எரிமலை வெடிப்பின் காரணமாக நிலத்தடியில் புதைந்துள்ளதா என்ற ஒரு என்ற ஊகத்திற்கு வழிவகுத்தது,
# கிம்புலான் கோயில், யோக்யகர்த்தா

## வரலாறு

மேற்கொண்ட இக்கோயில் தொடர்பாக ஆய்வு மற்றும் தொல்பொருள் அகழ்வாராய்ச்சி யோககர்த்தா தொல்பொருள் அலுவலகத்தால் நடத்தப்பட்டு வருகிறது. இதுவரை இந்த கோயில் இந்து சைவ பிரிவினைச் சார்ந்தது என்பதைத் தெளிவாகக் காட்டுகிறது, மேலும் சிற்பங்களின் செதுக்குதல் மற்றும் சிலைகளின் கலையமைப்பு ஆகியவற்றைக் கொண்டு இந்தக் கோயிலானது கி.பி. 9 ஆம் நூற்றாண்டு முதல் கி.பி. 10 ஆம் நூற்றாண்டு வரையேயான இடைப்பட்ட காலத்தில்,மாதரம் இராச்சியத்தின்போது, கட்டுப்பட்டு இருக்கலாம் என்று உறுதியாக நம்ப முடிகிறது.  
தொல்பொருள் ஆராய்ச்சியின்போது மேற்கொள்ளப்பட்ட கண்டுபிடிப்பில், இந்த கோயில் கேண்டி யுஐஐ (யுனிவர்சிட்டாஸ் இஸ்லாம் இந்தோனேசியா கோயில்) என்ற வகையிலேயே பொது மக்களால் அறியப்பட்டது, ஏனெனில் இது யுஐஐ வளாக மைதானத்தில் கண்டுபிடிக்கப்பட்டது. பின்னர் *யோககர்த்தாவின்* தொல்பொருள் அலுவலகம் (பிபி 3) இந்தக் கோயிலுக்கு *கேண்டி கிம்புலன் அதாவது கிம்புலன் கோயில்* என்று பெயர் சூட்டியது. அந்த இடம் அமைந்துள்ள இருப்பிடமான கிம்புலன் கிராமத்திற்கு உள்ள பெயரே அதன் தொல்லியல் தளத்திற்கும் சூட்டப்பட்டது. இருப்பினும் இந்தோனேசியா இஸ்லாமிய பல்கலைக்கழகத்தைச் சேர்ந்த வக்ஃப் அறக்கட்டளை வாரியம் மற்றொரு பெயரை பரிந்துரைத்தது. அப்பெயர் "நூலகம்" என்று பொருள் கொள்ளும்படியான சமஸ்கிருதத்தில் புஸ்தசாலா என்று அழைக்கப்பட்ட பெயராகும். ஏனெனில் கோயிலின் தளம் முதலில் பல்கலைக்கழக நூலகமாக இருக்க வேண்டும் என்ற அடிப்படையில் அப்பெயர் தெரிவு செய்யப்பட்டது. பல்கலைக்கழகத்தின் கல்வித் தன்மையை வலியுறுத்துஙம் வகையில் "புஸ்தகசாலா" என்ற பெயரும் தேர்ந்தெடுக்கப்பட்டது. மேலும் அந்த தொல்லியல் தளத்தில் விநாயகர் கண்டுபிடிக்கப்பட்ட இடம் ஜாவாவில் உள்ளது. பாரம்பரியமாக கற்றல், அறிவுசார், ஞானம் மற்றும் அறிவின் கடவுள் என்று விநாயகர் அறியப்படுகிறார்.
# கிம்புலான் கோயில், யோக்யகர்த்தா

## கட்டிடக்கலை

இந்த கோயில் ஒரு இந்து சைவ கோயிலாகும். இருப்பினும் இந்த காலத்தில் காணப்படுகின்ற ஒரு கோயிலின் கட்டட அமைப்போடு ஒத்து நோக்கும்போது இதன் கட்டட அமைப்பு மிகவும் அசாதாரணமானது. பொதுவான மத்திய ஜாவா இந்து கோவில்களைப் போலல்லாமல், இக்கோயில் கல் பிரதான அமைப்பு மற்றும் உயர்ந்த கூரை ஆகியவை காணப்படவில்லை. மேலும் இந்த கோவில் அளவில் சிறியதாக உள்ளது. மேலும் எளிமையான அலங்காரங்களைக் கொண்டு அமைந்துள்ளது. இது காலாவின் செதுக்கலுடன் சுவர் கல் அடித்தளத்தோடு பல சதுரங்களைக் கொண்டுள்ளது. படிக்கட்டுகளில் காலா எனப்படும் பைரவர் உருவம் செதுக்கப்பட்டுள்ளது. உள் அறைகளில் விநாயகர், நந்தி, மற்றும் லிங்கம்-யோனி ஆகிய சிலைகள் உள்ளன.  
இதுவரை, இந்த கோயிலின் வரலாறு மற்றும் கட்டிடக்கலை ஒரு சாதாரணமானது என்று நிபுணர்கள் தெரிவிக்கின்றனர். கோயிலின் உடல், நெடுவரிசை மற்றும் கூரை அநேகமாக மரத்திலிருந்தோ அல்லது காலப்போக்கில் சிதைந்துபோன எந்த தடயங்களிலிருந்தோ அமைக்கப்பட்டிருக்கலாம். உயரமான மேரு பாணியிலான கூரையுடன் கூடிய அமைப்பு தற்போதைய பாலினிய கோயிலில் காணப்படுகின்ற கலைப்பாணியை ஒத்திருந்தது. மாதரம் இராச்சியத்தின் அரச தேசிய கோயிலாக இருந்த அற்புதமான மற்றும் செழிப்பான அலங்கரிக்கப்பட்ட பிரம்பானான் கோயிலைப் போலல்லாமல், கிம்புலன் கோலில் தலைநகரின் புறநகரில் உள்ள ஒரு கிராமத்தின் பொது மக்களால் கட்டப்பட்ட ஒரு சாதாரண கிராமக் கோயில் எனலாம்.
# பயமா இருக்கு

***பயமா இருக்கு*** (ஆங்கிலம்: Bayama Irukku) என்பது ஜவஹர் எழுதி இயக்கிய 2017 இல் வெளிவந்த இந்திய தமிழ் திகில் நகைச்சுவை படம் ஆகும். இது தாய்லாந்தின் திகில் நகைச்சுவைப் படமான *பீ மேக்கின்* அதிகாரப்பூர்வமற்ற மறுபதிப்பு ஆகும். இப்படத்தில் சந்தோஷ் பிரதாப் மற்றும் ரேஷ்மி மேனன் ஆகியோர் முக்கிய கதாபாத்திரங்களில் நடித்துள்ளனர், கோவை சரளா, ராஜேந்திரன், பரணி, ஜெகன், மற்றும் லோலு சபா ஜீவா ஆகியோர் துணை வேடங்களில் நடித்துள்ளனர். படத்தொகுப்பு மகேந்திரன், சி.சத்யா இசையமைத்துள்ளார். 2015ல் படம் தயாரிப்பைத் தொடங்கியது மற்றும் 2015 இன் பிற்பகுதியில் நிறைவடைந்தது, 2017 செப்டம்பர் 22 அன்று தாமதமாக திரையிடப்பட்டது.  
ஜெய் (சந்தோஷ் பிரதாப்) ஒரு போரில் பணியாற்றுவதற்காக அனுப்பப்படுகிறார், அவரது கர்ப்பிணி மனைவி லேகாவை (ரேஷ்மி மேனன்) ஒரு ஊரில் விட்டுச் செல்லும்படி கட்டாயப்படுத்தப்படுகிறார். அந்த போரில் காயமடைந்து ஒரு மருத்துவ முகாமுக்கு அனுப்பப்படுகிறார், அங்கு அவர் சக வீரர்களான ராஜ் (பரணி), அஜித் (ராஜேந்திரன்), மணி (ஜெகன்) மற்றும் சிவன் (லொல்லு சபா ஜீவா) ஆகியோரைச் சந்தித்து நட்பு கொள்கிறார்.
# பயமா இருக்கு

## நடிகர்கள்

- ஜெய் ஆக சந்தோஷ் பிரதாப்
- லேகாவாக ரேஷ்மி மேனன்
- தேவியாக கோவை சரலா
- ராஜ் ஆக பரணி
- அஜித் ஆக ராஜேந்திரன்
- மணி என ஜெகன்
- சிவனாக லொல்லு சபா ஜீவா
# பயமா இருக்கு

## தயாரிப்பு

இப்படத்தை அறிமுக இயக்குநர் ஜவஹர் இயக்கியுள்ளார். மேலும் சந்தோஷ் பிரதாப் மற்றும் ரேஷ்மி மேனன் நடித்த இப்படம் 2015 ஆம் ஆண்டின் பிற்பகுதியில் கேரளா, சென்னை மற்றும் நாகர்கோயில் ஆகியவற்றின் உட்புறங்களில் முழுமையாக படமாக்கப்பட்டது. இந்த திகில் நகைச்சுவை படத்தில் ரேஷ்மி மேனன் ஒரு தாயாகக் காட்டுவதாகவும், ராஜேந்திரன் மற்றும் கோவை சரளா ஆகியோரும் நடிப்பதற்கு ஒப்பந்தம் செய்யப்பட்டதாக கூறப்படுகிறது.  
செயலற்ற காலத்திற்குப் பிறகு, ஆகஸ்ட் 2016 இல், தயாரிப்பாளர்கள் படத்தை "பீஸ்நெக்ஸ்ட்" (கோஸ்டின் அடுத்த படம்) என்ற ஹேஷ்டேக்கை ட்விட்டரில் ட்ரெண்ட் செய்து விளம்பரப்படுத்தினர், பின்னர் இந்த படம் பயமா இருக்கு என்ற பெயரில் விளம்பரப்படுத்தினர். மேலும் ஒரு வருடம் சிறிய விளம்பரத்தைத் தொடர்ந்து, தயாரிப்பாளர்கள் செப்டம்பர் 2017 இல் ஒரு திரையரங்கு வெளியீட்டிற்கு படத்தைத் தயார் செய்து, தமிழ் ரியாலிட்டி தொலைக்காட்சி நிகழ்ச்சியான *பிக் பாஸில்* தோன்றியதன் மூலம் அவரது பிரபலத்தைத் தொடர்ந்து, பரணியை சுவரொட்டிகளில் இடம்பெற செய்தனர்,
# பயமா இருக்கு

## ஒலிப்பதிவு

படத்திற்கு சி.சத்யா இசையமைத்துள்ளார், அதே நேரத்தில் படத்தின் ஆடியோ உரிமையை டிவோ மியூசிக் வாங்கியது. இந்த ஆல்பம் 16 செப்டம்பர் 2017 அன்று வெளியிடப்பட்டது. இதில் நான்கு பாடல்கள் இடம்பெற்றன.  
22 செப்டம்பர் 2017 அன்று வெளியிட்டது திரையரங்கில் குறைந்த வசூலை கொண்டிருந்தது, விமர்சகர்கள் படத்திற்கு எதிர்மறையான விமர்சனங்களை அளித்தனர். படத்தின் செயற்கைக்கோள் உரிமைகள் ஜீ தமிழிற்கு விற்கப்பட்டன.  
டைம்ஸ் ஆப் இந்தியாவைச் சேர்ந்த ஒரு விமர்சகர் "ஒரு திகில் நகைச்சுவைக்காக, *பயமா இருக்கு படத்தில் பயம்* மற்றும் சிரிப்பு இரண்டும் குறைவாக உள்ளது" என்றும், "யூகிக்கக்கூடிய திரைக்கதை எந்தவொரு கண்டுபிடிப்பையும் காண்பிக்கவில்லை, ராஜேந்திரன் செய்யும் எதையும் பார்வையாளர்களை சிரிக்க வைக்கும் என்று *கருதுவதில் திருப்தி உள்ளது* " என்றும் எழுதினார். சிபி.காம் என்ற இணையம் "ஒரு சுவாரஸ்யமான காட்சி கூட இல்லை" என்றும், "படம் உங்களை பயமுறுத்துவதில்லை அல்லது எந்த சிரிப்பையும் தூண்டவில்லை" என்றும் கூறியது. அதேபோல், தி நியூ இந்தியன் எக்ஸ்பிரஸ் எழுதியது, " *பயமா இருக்கு* திகில் அல்லது நகைச்சுவை வகைக்கு உட்பட்டது அல்ல, ஏனெனில் படம் உங்களை பயமுறுத்துவதற்கும் உங்களை சிரிக்க வைப்பதற்கும் தோல்வியடைகிறது".
# மாலத்தீவின் கலாச்சாரம்

**மாலத்தீவின் கலாச்சாரம்** (Culture of the Maldives) பல ஆதாரங்களில் இருந்து பெறப்பட்டுள்ளது. அவற்றில் மிக முக்கியமானது இலங்கை மற்றும் தென்னிந்தியாவின் கரையோரங்களுக்கு அருகாமையில் காணப்படுகிறது. மானுடவியல் பார்வையில் மாலத்தீவின் மக்கள் முக்கியமாக இந்தோ-ஆரியர்கள் ஆவர்.
# மாலத்தீவின் கலாச்சாரம்

## தாக்கங்கள்

இங்கு பேசப்படும், திவெயி மொழி இந்தோ-ஈரானிய சமஸ்கிருத தோற்றம் கொண்டது, எனவே சிங்களத்துடன் நெருங்கிய தொடர்புடையது. இது வடக்கிலிருந்து வந்த துணைக் கண்டத்தின் செல்வாக்கை சுட்டிக்காட்டுகிறது. புராணங்களின் படி, கடந்த காலத்தில் மாலத்தீவை ஆட்சி செய்த அரச வம்சம் அதன் தோற்றத்தை அங்கே கொண்டுள்ளது.  
மாலத்தீவில் இருந்த பண்டைய மன்னர்கள் பௌத்தத்தை துணைக் கண்டத்திலிருந்து கொண்டு வந்திருக்கலாம் எனக் கருதப்படுகிறது. ஆனால் அது பற்றிய சான்றுகள் இல்லை. இலங்கையில், இதே போன்ற பல மன்னர்கள் இருந்துள்ளனர். ஆனால் பண்டைய மாலத்தீவு அரசர்களும், பௌத்தமும் அந்த தீவிலிருந்து வந்தன என்பது சாத்தியமற்றது. ஏனென்றால் இலங்கை நாளிதழ்கள் எதுவும் மாலத்தீவைப் பற்றி குறிப்பிடவில்லை. அதன் இராச்சியத்தின் பகுதிகள் மாலத்தீவு தீவுகள் வரை ஆக்கிரமிப்பு செய்யப்பட்டிருந்தால் இலங்கையின் பண்டைய நாளேடுகள் மாலத்தீவைப் பற்றி குறிப்பிடத் தவறியிருக்க வாய்ப்பில்லை எனக் கருதப்படுகிறது.  
கி.பி 12 ஆம் நூற்றாண்டிலிருந்து, மாலத்தீவின் மொழி மற்றும் கலாச்சாரத்தில் அராபிய தீபகற்பத்தின் தாக்கங்கள் இருந்தன. ஏனெனில் அந்த நேரத்தில் இஸ்லாமிற்கு பொதுவான மாற்றம், மற்றும் மத்திய இந்தியப் பெருங்கடலில் ஒரு குறுக்கு வழியாக இத் தீவு அமைந்துள்ளது.  
தீவுகளின் கலாச்சாரத்தில், ஆப்பிரிக்க வம்சாவளியைச் சேர்ந்த சில கூறுகளும் உள்ளன. அரச குடும்பத்தினரால் நீதிமன்றத்திற்கு கொண்டுவரப்பட்ட அடிமைகளிலிருந்தும் மற்றும் பிரபுக்கள் கடந்த காலங்களில் தங்கள் ஹஜ் பயணங்களிலிருந்து அரேபியாவுக்கு சென்றதனாலும் இந்த ஆப்பிரிக்க வம்சாவளி வந்திருக்கலாம் என்று கருதப்படுகிறது. மேலும், இங்கு, வடக்கு அரி அட்டோலில் ஃபெரிடு மற்றும் மால்ஹோஸ் போன்ற தீவுகளும், தெற்கு மல்ஹோஸ்மதுல்ஹு அட்டோலில் கோயுடு போன்ற தீவுகளும் உள்ளன. அங்கு விடுவிக்கப்பட்ட ஆப்பிரிக்க அடிமைகளுக்கு குடியிருப்பாளர்கள் பலர் தங்கள் வம்சாவளியைக் கண்டுபிடிக்கின்றனர்.
# மாலத்தீவின் கலாச்சாரம்

## சமூகம்

நான்கு சுல்தான்கள் இருப்பதன் மூலம் மாலத்தீவில் பெண்களின் நிலை பாரம்பரியமாக மிகவும் உயர்ந்ததாக இருந்தது. பெண்கள் இங்கு, முக்காடு போடுவதில்லை. மேலும், அவர்களை ஒதுக்கி வைக்கப்படவில்லை. ஆனால் பொது இடங்களில், அரங்கங்கள், மசூதிகள் போன்றவற்றில் சிறப்பு பிரிவுகள் பெண்களுக்கு ஒதுக்கப்பட்டுள்ளன. பெண்கள் திருமணத்திற்குப் பிறகு தங்கள் கணவரின் பெயர்களை ஏற்றுக்கொள்வதில்லை, ஆனால் அவர்களின் முதல் பெயர்களை பராமரிக்கிறார்கள். பரம்பரை சொத்தின் வாரிசு உரிமை ஆண்களுக்கும் பெண்களுக்கும் பொதுவானதாக உள்ளது.  
குடும்பத்திலும் சமூகத்திலும் பெண்களுக்கு எப்போதும் முக்கியப் பங்கு உண்டு. மாலத்தீவின் ஆரம்பகால வரலாற்றில், ஒரு பெண்ணை சுல்தானா அல்லது ஆட்சியாளராகக் கொண்டிருப்பது வழக்கமற்றதாக இருந்தது. இந்தச் சமூகம் ஒரு காலத்தில் ஆணாதிக்கமாக இருந்தது என்று கூறப்படுகிறது. இன்றைய சமுதாயத்தில் பெண்கள் அரசு மற்றும் வணிகத்தில் வலுவான பதவிகளை வகிக்கின்றனர். அரசு ஊழியர்களில் பெரும் சதவீதம் பெண்களாக உள்ளனர். மேல்நிலைப் பள்ளித் தரங்களுக்கு மாணவர் சேர்க்கை மற்றும் கல்வியை நிறைவு செய்வதற்கான ஆண் பெண் விகிதம் சமமாக உள்ளது. அமைச்சரவையிலும் நாடாளுமன்றத்திலும் பெண்கள் பணியாற்றுகிறார்கள்.  
மாலத்தீவு கலாச்சாரம் ஒரு வலுவான திருமண மரபின் பல அம்சங்களை பண்டைய திராவிட கலாச்சாரத்துடன் பகிர்ந்து கொள்கிறது. மாலத்தீவு சமுதாயத்தின் ஒரு தனித்துவமான அம்சமாகக் கருதப்படுவது, அதன் அதீத திருமண முறிவு விகிதமாகும். இது குழந்தைத் திருமணத்தின் காரணமாக ஏற்பட்டது என்று சிலரால் கூறப்படுகிறது. ஆனால் பெரும்பான்மையாக திருமணமுறிவு பற்றிய இசுலாமியத்தின் தாராளவாத விதிகள் மற்றும் வேளாண்மைத் துறையில் வளர்ச்சி அடைந்த சமுதாயத்தின் போதிய வரலாறுகள் இன்மை, வேளாண்மை, சொத்துரிமை போன்றவற்றிற்கான கோட்பாடு போன்றவற்றினால் திருமண பந்தத்தில் பிணைப்பு ஏற்படாததே திருமண முறிவு பெறுவோரின் எண்ணிக்கை அதிகமாக உள்ளதாகக் கருதப்படுகிறது.  
மாலத்தீவில் பலதுணை மணம் சட்டபூர்வமானது. இருப்பினும் இதுபோன்ற திருமணங்கள் மிகவும் அரிதாகவே நடக்கின்றது என்று தெரிவிக்கப்பட்டுள்ளது. இருந்தபோதிலும், ஐம்பத்தொன்பது பலதார மணங்கள் 1998 இல் நடந்தன. பலதுணை மணம் குறிப்பாக 2001 மாலத்தீவின் சட்டத்தால் தடுக்கப்பட்டுள்ளது, இது ஒரு ஆணின் வேறொரு மனைவியை அழைத்துச் செல்வதற்கு முன் அந்த மனிதனின் நிதிகளை மதிப்பிட நீதிமன்றங்களுக்கு உத்தரவிடுகிறது.
# மாலத்தீவின் கலாச்சாரம்

## உணவு

மீன்பிடித் தொழில் நாட்டின் இரண்டாவது பெரிய தொழிலாக இருப்பதால் மாலத்தீவின் முக்கியமான உணவாக மீன் உள்ளது. தினசரி உணவில் அரிசி மற்றும் மீன் ஆகியவை மிகவும் பொதுவான உணவுகளாகும். சராசரி உணவில் மீன் புரதத்தின் மிக முக்கியமான ஆதாரமாக உள்ளது. நாட்டில் விவசாய நிலங்கள் இல்லாததால் மிகக் குறைந்த காய்கறிகளே இத் தீவு மக்களால் சாப்பிடப்படுகின்றன. பெரியவர்கள் *குடுகுடா*, என்கிற ஒரு நீளமான குழாய் மூலமாக புகைபிடிக்கின்றனர். சுற்றுலா ஓய்வு விடுதிகளில் வழங்கப்படும் பெரும்பாலான உணவு வகைகள் இறக்குமதி செய்யப்படுகிறது. சடங்கு சந்தர்ப்பங்களில், பன்றி இறைச்சி தவிர வேறு இறைச்சி சாப்பிடப்படுகிறது. சுற்றுலா ஓய்வு விடுதிகளில் தவிர வேறெங்கும் மதுவுக்கு அனுமதி இல்லை. உள்ளூர் பானமாக "போகாரு" என்னும் பானம் மதுபானங்களுக்கு பதிலாக உட்கொள்ளப்படுகிறது. அரிசி, சர்க்கரை, மாவு போன்ற அடிப்படை பொருட்கள் இறக்குமதி செய்யப்படுகின்றன.
# மாலத்தீவின் கலாச்சாரம்

## நாட்டுப்புற கதைகள்

மாலத்தீவின் நாட்டுப்புறவியலின் தொன்மங்கள், கதைகள் மற்றும் நிகழ்வுகள் பாரம்பரியமாக வாய்வழியாக சொல்லப்பட்டவை ஆகும். மாலைதீவு நாட்டவர்கள், சில மாலத்தீவு கட்டுக்கதைகள் ஏற்கனவே 19 ஆம் நூற்றாண்டின் இறுதியில் சிலோன் எச்.சி.பி பெல்லில் பிரித்தானிய கமிஷனரால் சுருக்கமாகக் குறிப்பிடப்பட்டிருந்தாலும், அவர்களின் ஆய்வு மற்றும் வெளியீடு ஸ்பெயினின் எழுத்தாளரும் கலைஞருமான சேவியர் ரோமெரோ-ஃப்ரியாஸ் அவர்களால் சமீபத்தில் மேற்கொள்ளப்பட்டது. அந்த நேரத்தில் அந்த மூதாதையர் உலகக் கண்ணோட்டம் விரைவில் மறைந்து கொண்டிருந்தது.
# மாலத்தீவின் நாட்டுப்புறவியல்

**மாலத்தீவின் நாட்டுப்புறவியல்** அல்லது **மாலத்தீவின்** **புராணங்கள்,** (Maldivian mythology or Maldivian folklore**)** என்பது தொன்மங்கள், கதைகள் மற்றும் நிகழ்வுகள் பெரும்பாலும் மாலத்தீவு மக்களால் வாய்வழி மூலமாக வந்தவை ஆகும். சில மாலத்தீவு கட்டுக்கதைகளைப் பற்றி பிரித்தனைச் சேர்ந்தவரும், இலங்கையின் முதல் தொல்பொருள் ஆணையருமான எச்.சி.பி பெல் என்பவரால் 19 ஆம் நூற்றாண்டின் இறுதியில் மேற்கொள்ளப்பட்ட ஆய்வுகளில் ஏற்கனெவெ சுருக்கமாகக் குறிப்பிடப்பட்டிருந்தாலும், ஸ்பெயினின் எழுத்தாளரும் கலைஞருமான சேவியர் ரோமெரோ-ஃப்ரியாஸ் என்பவரால் சமீபத்தில் மேற்கொள்ளப்பட்ட ஆய்வு மற்றும் வெளியீட்டின் மூலம் அந்த மூதாதையரைப் பற்றிய உலகக் கண்ணோட்டம் விரைவில் மறைந்து கொண்டுள்ளது.  
மாலத்தீவுகள் இந்தியப் பெருங்கடலின் வெப்பமிகுந்த பூமத்திய ரேகைப் பகுதியில் மிக ஆழமான நீரால் சூழப்பட்டுள்ளன. இந்த தேசம் பவளப் பாறைகளால் உருவானது. சுமார் 1,200 சிறிய தட்டையான மற்றும் மணல் தீவுகள் உள்ளன, ஆனால் அவற்றில் சுமார் 200 தீவுகள் மட்டுமே மக்கள் வசிக்கும் சூழலில் இருக்கின்றன.  
மாலத்தீவுகள் தொடர்ந்து ஆயிரக்கணக்கான ஆண்டுகளாக மக்கள் வாழ்ந்த பகுதி; எனவே இந்த தீவுகளின் நாட்டுப்புறவியல் மிகவும் பழமையானதாக உள்ளது.
# மாலத்தீவின் நாட்டுப்புறவியல்

## தோற்றத்தின் கட்டுக்கதைகள்

தேங்காய் மரம் மற்றும் சூரை மீன் ஆகியவற்றில் மாலத்தீவர்களின் சார்புநிலையை பிரதிபலிப்பதே தோற்றத்தின் முக்கிய கட்டுக்கதைகளாக உள்ளன.  
ஒரு புராணக்கதை பின்வருமாறு கூறுகிறது: மாலத்தீவின் முதல் குடியிருப்பாளர்கள் அதிக எண்ணிக்கையில் இறந்தனர், ஆனால் ஒரு பெரிய மந்திரவாதி, முதல் குடியேறியவர்களின் புதைக்கப்பட்ட சடலங்களின் மண்டை ஓடுகளில் இருந்து தென்னை மரங்களை வளர்க்கச் செய்தார். எனவே, தென்னை மரம் மாலத்தீவு கதைப்படி ஒரு மானுடவியல் தோற்றம் கொண்டதாகக் கூறப்படுகிறது.  
இன்றைய மாலத்தீவு தேசிய சின்னத்தில் தென்னை மரம் ஒரு முக்கிய இடத்தைப் பிடித்துள்ளது.  
உலகின் முடிவில் உள்ள புராண மரமான டகாஸுக்கு அருகில் சென்ற 'போடு நியாமி கலஃபானு' என்ற புராண கடற்படை *மாலுமி*யால் சூறை மீன் எனப்படுகின்ற மதிப்பு மிக்க மீன் மாலத்தீவின் கடலுக்கு கொண்டு வரப்பட்டதாகக் கதைகளில் கூறப்படுகிறது.
# மாலத்தீவின் நாட்டுப்புறவியல்

## அழிவின் கட்டுக்கதைகள்

இந்த புராணங்கள் மாலத்தீவின் முடிவு ஒரு பெரிய பேரழிவாக இருக்குமெனவும், அங்குள்ள தீவுகள் சுற்றியுள்ள கடலில் மூழ்கும் எனவும் குறிப்பிடுகின்றன. இதே போன்ற புராணங்கள் அந்தமான் தீவுகளிலும் நிக்கோபார் தீவுகளிலும் காணப்படுகின்றன.
# மாலத்தீவின் நாட்டுப்புறவியல்

## மாலத்தீவில் மக்களின் தோற்றம்

மாலத்தீவு தீவுகளில் முதன்முதலில் குடியேறியவர்கள் இந்திய கடற்கரை மற்றும் கடலோர இலங்கையின் அருகிலுள்ள கடற்கரைகளைச் சேர்ந்த திராவிட மக்கள் ஆவர். மாலே அட்டோலில் அமைந்துள்ள கிராவாரு தீவு மக்கள், (இப்போது ஒரு சுற்றுலாத்தலமாக உள்ளது.) முதலில் குடியேறியவர்களாகக் கருதப்படுகிறார்கள். இவர்கள், பண்டைய தமிழ் மக்களின் வம்சாவளியினர் என கூறுகின்றனர்.  
கிராவாரு மீனவர்கள் ஒரு நல்ல மீன் பிடிப்புக்குப் பிறகு சூறை மீன்களை சுத்தம் செய்வதற்காக தங்கள் *அட்டோலின்* தெற்கு முனையிலுள்ள ஒரு குறிப்பிட்ட பெரிய மணல் *கரைக்கு* ( *ஃபினோல்ஹு* ) தவறாமல் செல்வார்கள் என்று கூறப்படுகிறது. பெரிய அளவிலான சூறை மீன் மற்றும் அவற்றின் ரத்தம் காரணமாக, அந்த மணல் *கரையைச்* சுற்றியுள்ள நீர் ஒரு பெரிய இரத்தக் குளம் போல இருந்தது. பாரம்பரியமாக மாலத்தீவின் முதல் குடியிருப்பாளர்களான கிராவாரு மக்களும் அரசர்களைக் கொண்டிருக்கவில்லை. அவர்கள் ஒரு எளிய சமுதாயத்தில் வாழ்ந்து உள்ளூர் தலைவர்களால் ஆளப்பட்டனர்.  
ஒரு நாள் துணைக் கண்டத்தில் இருந்து 'கொய்மாலா' என்ற இளவரசன் ஒரு பெரிய கப்பலில் வடக்கிலிருந்து மாலே அடோல் தீவுக்கு பயணம் செய்தார். கிராவாருவின் மக்கள் அவரது கப்பலை தூரத்திலிருந்து கண்டுபிடித்து வரவேற்றனர். மீன்வளத்தால் கறைபட்டுள்ள தண்ணீருக்கு நடுவே அந்த பெரிய மணல் கரையில் குடியேற இளவரசர் கொய்மலாவை அவர்கள் அனுமதித்தனர். மணல் கரையில் மரங்கள் நடப்பட்டன, அதன் மீது வளர்ந்த முதல் மரம் பப்பாளி மரம் என்று கூறப்படுகிறது. காலம் செல்லச் செல்ல உள்ளூர் தீவுவாசிகள் இந்த வடக்கு இளவரசரின் ஆட்சியை ஏற்றுக்கொண்டனர். அங்கு, ஒரு அரண்மனை கட்டப்பட்டது மற்றும் தீவுக்கு முறையாக மாலே என்று பெயரிடப்பட்டது, அருகிலுள்ள தீவுக்கு "ஹுல்ஹு-லெ" என்று பெயரிடப்பட்டது.
# மாலத்தீவின் நாட்டுப்புறவியல்

## கெட்ட ஆவிகள்

மாலத்தீவில் பிரபலமான கதைகளில் பெரும்பாலானவை தீய சக்திகள் மற்றும் தீவுவாசிகளுடனான தொடர்பு பற்றியவையாக உள்ளது. இந்த கதைகள் எப்போதுமே ஏதோவொரு வடிவத்தில் ஒரு கருத்தினைக் கொண்டிருக்கின்றன. ஆவி உலகில் சிக்கலைத் தவிர்ப்பதற்கு சில செயல்கள் அவசியமாகின. ஒரு இரகசியத்தை வைத்திருப்பதன் முக்கியத்துவம், தீவின் சில பகுதிகள் மற்றும் தீங்கு விளைவிக்கும் காலங்களைத் தவிர்ப்பது போன்ற இந்த நடத்தை முறைகள் பண்டைய பிரபலமான ஆன்மீகத்தின் ஒரு முக்கிய அங்கமாக இருந்தன.  
மாலத்தீவு ஆவிகள் மனித வம்சாவளியைக் கொண்டிருக்கின்றனவா இல்லையா என்பது தெரியாவிட்டாலும், அவற்றால் மனித வடிவத்தை எடுக்க முடியும் என்று நம்பப்படுகிறது. மனித வடிவத்தில் இருக்கும்போது, அந்த ஆவிகளின் ஆண்மை பெரும்பாலும் அழகு மற்றும் இளைஞர்களால் மறைக்கப்படுகிறது. தீங்குவிளைவிக்கும் அவ்விதமான ஆவிகள் மனிதவடிவம் எடுக்கும் போது அழகான மற்றும் இளமையான தோற்றத்தில் இருக்கும் என நம்பப்படுகிறது. பெண் ஆவிகள் பற்றிய இந்த கதைகள் பண்டைய திராவிட கிராம தெய்வ வழிபாட்டில் தோன்றியுள்ளன. அவை மாலத்தீவு மக்களின் இன தோற்றத்தை சுட்டிக்காட்டுகின்றன.  
மாலத்தீவில் ( *ஃபுர்டா* ) பல நாட்டுப்புறக் கதைகளுக்கு உட்பட்ட பிற தீய சக்திகள், கடல் நீரிலிருந்து வரும் கச்சா அரக்கர்கள். கடல் அரக்கர்களைப் பற்றிய கதைகள் போன்றவை உள்ளூர் கலாச்சார பின்னணியின் ஒரு பகுதியாகும், இது கடல் சூழலால் வகைப்படுத்தப்படுகிறது, இதில் ஆயிரக்கணக்கான ஆண்டுகளாக, மாலத்தீவு கலாச்சாரம் வளர்ந்தது.
# மாலத்தீவின் நாட்டுப்புறவியல்

## உள்ளூர் விலங்கினங்கள்

மீன்கள், நண்டுகள் மற்றும் கடற்புலிகள் கதா நாயகர்களாக இருக்கும் நாட்டுப்புறக் கதைகள், மக்கானா, ஃபைண்டானா, கல்ஹுபோண்டேஜ் டயே, ஃபாண்டியரு ககுனி, அல்லது டான் மொஹோனாய் மியாரு பற்றிய கதைகள் போன்றவை, மாலத்தீவு அடோல்களின் உள்ளூர் விலங்கினங்களை உலகுக்கு அறிமுகப்படுத்துகின்றன. அங்கு நில விலங்குகள் மிகக் குறைவு. . இவற்றில் பல குழந்தைகளுக்கான கதைகள் ஆகும். மற்றும் சில கதைகள் இன்னும் பிரபலமாக உள்ளன. இந்த வகை கதைகளில் பெரும்பாலானவை அசல் என்றாலும், சிலது, வெளிநாட்டு கதைகள் அல்லது கட்டுக்கதைகளாக உள்ளன. அவை உள்ளூர் கதைசொல்லிகள் மூலமாகவோ அல்லது மறைந்த முஹம்மது ஜமீலைப் போன்ற மாலத்தீவு கற்றறிந்த மனிதர்களால் தீவின் சூழலுக்கு ஏற்றவையாகவோ உள்ளன .
# உக்கிர் கோவில்

**குனோங் உக்கிர் கோயில் (இந்தோனேசியம்: *Gunung Wukir*) அல்லது **கங்கல்** கோயில், அல்லது **சிவலிங்கம்''' என்றும் அழைக்கப்படுகின்ற கோயில் ஒரு சிவன் இந்து கோயிலாகும். இக்கோயில் 8 ஆம் நூற்றாண்டின் முற்பகுதியில் கட்டப்பட்டதாகும்.  
இது இந்தோனேசியாவில் மத்திய ஜாவாவில் மாகேலாங் ரீஜென்சி, சலாம் துணைப்பிரிவு, கடிலுவி கிராமம், காங்கல் குக்கிராமத்தில் அமைந்துள்ளது. இந்தக் கோயில் 732 ஆம் ஆண்டுக்கு முந்தையது, இது பண்டைய மாதரம் இராச்சியத்தின் முதல் கட்டட அமைப்பாகும், பண்டைய மாதரம் இராச்சியம் மத்திய ஜாவாவை 732 ஆம் ஆண்டு முதல் பத்தாம் நூற்றாண்டின் நடுப்பகுதி வரை ஆட்சி செய்தது.
# உக்கிர் கோவில்

## அமைவிடம்

ஒப்பீட்டளவில் நோக்கும்போது இந்த இடம் மிகவும் தொலைவான தூரத்தில் இருப்பதால், வெளிநாட்டு சுற்றுலாப் பயணிகளின் பயணங்களில் இந்தக் கோயிலுக்குச் செல்வதான திட்டம் மிகவும் அரிதாகவே உள்ளது எனலாம். ஆனால் மத்திய ஜாவானிய மாதரம் இராச்சியம் உருவானது தொடர்பான நிகழ்வுகளுக்கு இது சில வரலாற்று முக்கியத்துவங்களைக் கொண்டு அமைந்துள்ளது.  
இக்கோயில் உள்ளூர் குனுங் உகிர், உகிர் மலை அல்லது செதுக்கப்பட்ட மலை என்றவாறு பலவாறான பெயர்களில் குறிப்பிடப்படுகிறது. இது மவுண்ட் மெராபி எரிமலையின் மேற்கு சரிவுகளில் அமைந்துள்ளது. முண்டிலன் நகரிலிருந்து தென்கிழக்கே சுமார் 4 கிலோமீட்டர் தொலைவில் இந்த மலை அமைந்துள்ளது.  
யோக்யகர்த்தா-மாகேலாங் பிரதான சாலையில், செமன் சந்திப்பிலிருந்து மேற்கு நோக்கித் திரும்புவதன் மூலம் நங்லுவார் துணைப்பிரிவினை அடையலாம். அங்கிருந்து குனுங் உகிர் கோயிலை அடையலாம். காங்கலில் உள்ள கடிலுவி குக்கிராமம் நக்லுவார் சாலையுடன் இணைக்கப்பட்டுள்ள கிராமம் ஆகும். கடல் மட்டத்திலிருந்து சுமார் 300 மீட்டர் உயரத்தில் உள்ள மலை பீடபூமிக்கு இங்கிருந்து நடந்து செல்ல முடியும்.
# உக்கிர் கோவில்

## வரலாறு

தெற்கு மத்திய ஜாவாவில் எஞ்சியிருக்கும் மிகப் பழமையான கோயில்களில் இந்தக் கோயில் மிகவும் பழமையானதாகக் கருதப்படுகிறது. இந்தக் கோயில் 1879 ஆம் ஆண்டில் கோயில் இடிபாடுகளுக்குள் கண்டுபிடிக்கப்பட்ட சங்கல் கல்வெட்டுடுடன் தொடர்புடையது ஆகும். கல்வெட்டின் படி, மாதரம் இராச்சியத்தைச் சேர்ந்த சஞ்சய மன்னனின் காலத்தில் 654 சாகாவில் (பொ.ச. 732) இந்த கோயில் நிறுவப்பட்டது.  
இந்த கல்வெட்டில் மேடாங் இராச்சியம் அல்லது இந்து மாதரம் தொடர்பான ஏராளமான தகவல்கள் உள்ளன. இந்த கல்வெட்டின் அடிப்படையில், குனுங் உகிர் கோயில் முதலில் *சிவலிங்கம்* அல்லது *குஞ்சாரகுஞ்சா* என்று அழைக்கப்பட்டிருக்கலாம் என்று அறிய முடிகிறது.
# உக்கிர் கோவில்

## கட்டிடக்கலை

கோயில் கட்டுமானம் 50 மீட்டர் x 50 மீட்டர் வளாகத்தில் அமைந்துள்ளது. கோயில் கட்டிடம் அன்டிசைட் கல்லால் ஆனது. இக்கோயில் ஒரு முதன்மைக் கோயிலைக் கொண்டுள்ளது. மேலும் மூன்று பெர்வார கோயில் எனப்படுகின்ற காப்பாளர் கோயில் அல்லது சிறிய துணைக் கோயில்களைக் கொண்டு அமைந்துள்ளது.  
கல்வெட்டு மட்டுமன்றி இக்கோயில் வளாகத்திற்குள் யோனி பீடம் மற்றும் புனித பசுவான, சிவனின் வாகனமாகக் கருதப்படுகின்ற நந்தியின் சிலை ஆகியவையும், மேலும் பல தொல்பொருள் கலைப்பொருட்களும் உள்ளன. கல்வெட்டின் படி, இந்த யோனி சிற்பமானது சிவபெருமானின் சின்னமான லிங்கத்தோடு இருந்திருக்க வேண்டும் என்று ஊகிக்க முடிகிறது. இருப்பினும் தற்போது அதனைக் காண முடியவில்லை.
# மாலத்தீவில் இந்துமதம்

**மாலத்தீவில் இந்து மதம்** *(Hinduism in the Maldives)* என்பது மாலத்தீவுக்கூட்டத்தில் வாழ்கின்ற மக்கள் தங்கள் வாழ்க்கை நடைமுறையில் பின்பற்றும் இந்து மத பழக்கவழக்கங்களைப் பற்றி விவரிக்கிறது. இந்து மதம் பொதுவாக முந்தைய வச்ராயன பௌத்ததிற்கும் அதை தொடர்ந்த இசுலாமிய மாற்றத்திற்கும் இடையில் பொருந்துகிறது. கி.பி 8 அல்லது 9 ஆம் நூற்றாண்டில் இருந்து கிடைத்துள்ள தொல்பொருள் எச்சங்கள் சிவன், லட்சுமி மற்றும் அகத்திய முனிவர்
போன்ற இந்து தெய்வங்களை சித்தரிக்கின்றன.  
மாலத்தீவின் நாட்டுப்புறக் கதைகளில் வசிட்ட முனிவரைப் பற்றிய புராணக்கதைகள் இடம்பெற்றுள்ளன. இவரை அந்நாட்டு மக்கள் ஓர் வலிமை மிக்க மந்திராவாதியாக சித்தரித்து ஓடிடன் கலேச்சு என்ற பெயரால் அழைக்கிறார்கள்.. ஓடிடன் கலேச்சுவின் மனைவி டேகி யகே என்பராவார், ஒரு தீவிரமான மனநிலையுடன் அவரது கணவரைப் போலவே வலிமை மிக்க சூனியக்காரியாக இருந்தார் எனவும் கூறப்படுகிறது. யோகினி' என்ற சமசுகிருத வார்த்தையிலிருந்து டேகி என்ற இவர் பெயர் உருவாக்கப்பட்டதாக கருதப்படுகிறது..
# மாலத்தீவில் இந்துமதம்

## டான் இயாலா மற்றும் அலிபுல்கு

ஆவி மற்றும் பில்லி சூனியம் போன்ற கருத்துக்கள் இல்லாத மாலத்தீவின் நாட்டுப்புறக் கதைகளில், "டான் இயாலா மற்றும் அலிபுல்கு" எனப்படும் கதை மிக முக்கியமானதாகும். இரண்டு காதலர்களைப் பற்றிய இந்த கதை இந்து சமயத்தை சார்ந்த ராமாயணத்தின் தழுவலாக உள்ளது. இரண்டிற்கும் வெளிப்படையான வேறுபாடுகள் இருந்தபோதிலும், பொதுவான தொடர்ச்சியான அமைப்பு இந்திய இதிகாசமான இராமாயணத்தில் உள்ள கதைப்பின்னல் போன்றே திருமணமான தம்பதியர், துன்மார்க்கன் மற்றும் சக்திவாய்ந்த மன்னன் அழகான கதாநாயகி கடத்தல் போன்ற நிகழ்வுகள் இக்கதையின் காட்சி அமைப்புகளாக உள்ளன. இதன் மூலமாக இவ்விரண்டிற்கும் இடையேயான தொடர்பு தெளிவாகத் தெரிகிறது. அனைத்து தென் மற்றும் தென்கிழக்கு ஆசிய நாடுகளிலும் சொல்லப்படுகின்ற உள்ளூர் இராமாயணத்தில் சிறுசிறு வேறுபாடுகள் மட்டுமே இருக்கின்ற நிலையில் தெற்காசிய கலாச்சாரத்தின் ஒரு பகுதியாக இருக்கும் மாலத்தீவில் காணப்படும் மாறுதல்கள் மிகவும் எதிர்பாராத்தாகும்.
# மாலத்தீவில் இந்துமதம்

## மாலத்தீவு இந்தியர்கள் மற்றும் அவர்களின் நிலை

2000 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு புள்ளிவிவரங்களின்படி 9,000 இந்திய குடிமக்கள் மாலத்தீவில் வசிக்கின்றனர்.  
மருத்துவர்கள், ஆசிரியர்கள், பொறியாளர்கள், கணக்காளர்கள், மேலாளர்கள் மற்றும் பிற நிபுணர்கள் இந்திய புலம்பெயர்ந்தோரில் இடம்பெற்றுள்ள முக்கியமானவர்களாவர். இவர்கள் மாலத்தீவின் மனித வளங்களை வளர்க்க பெரிதும் உதவியுள்ளனர். இந்த குழுவில் பயிற்சி பெற்ற மற்றும் பயிற்சி பெறாத தொழில்நுட்ப வல்லுநர்கள், கொத்தனார்கள், தையல்காரர்கள், குழாய் செப்பனிடுபவர்கள் மற்றும் தொழிலாளர்கள் போன்ற பணியாளர்களும் உள்ளனர்.  
மாலத்தீவு குடிமகனும் இந்திய வம்சாவளியைச் சேர்ந்தவனாகவே இருக்கிறான். வரலாற்று ரீதியாகவும் வணிக ரீதியாகவும் தென் கடற்கரை இந்தியர்கள், குறிப்பாக கேரளாவைச் சேர்ந்தவர்கள் மாலத்தீவுடன் நெருங்கிய மற்றும் வழக்கமான தொடர்பில் இருந்துள்ளனர். ஆனால் இந்த தொடர்புகள் ஒரு கூட்டு சமூக-கலாச்சார குழுவாக உருமாறவில்லை. மாலத்தீவு வாழ் மக்களின் பிரத்தியேகமான இசுலாமிய அடையாளத்தின் காரணமாக உருவான நிலையாக இது இருக்கலாம் எனக் கருதப்படுகிறது.
அதிகாரப்பூர்வமாக எந்த மாலத்தீவர்களும் இந்துக்கள் அல்ல. மாநிலத்தின் மதம் சன்னி இசுலாம் என்று அறிவிக்கப்பட்டுள்ளது. இங்கு மதமாற்றம் அனுமதிக்கப்படுவதில்லை. வழிபாட்டு நோக்கத்திற்காக எந்தவொரு சிலையையும் இறக்குமதி செய்வதை மாலத்தீவு சுங்க சட்டங்கள் தடைசெய்கின்றன. மாலத்தீவில் இந்துக்கள் பெரும்பாலும் தமிழ் அல்லது மலையாள வம்சாவளியைச் சேர்ந்தவர்களாக உள்ளனர்.
# மாலத்தீவில் இந்துமதம்

## கலாச்சார உறவு

இந்தி மொழி திரைப்பட பாடல்கள் மாலத்தீவில் பிரபலமாக உள்ளன. குறிப்பாக முகமது ரஃபி, முக்கேசு, லதா மங்கேசுக்கர், ஆசா போன்சுலே, பங்கச் உதாசு மற்றும் மன்கார் உதாசு ஆகியோரின் பழைய பாடல்கள் இத்தீவு மக்களால் விரும்பி கேட்கப்படுகின்றன. மிகவும் பிரபலமான மாலத்தீவு பாடல்களும் இந்தி பாடல்களை அடிப்படையாகக் கொண்டவையாக உள்ளன. அல்லது இந்தி பாடல்களின் தாக்கத்தால் உருவான பாடல்களாக உள்ளன. இதேபோல், பிரபலமான உள்ளூர் நடனங்களில் வட இந்திய நடனங்கள், குறிப்பாக கதக் நடனம் பிரபலமாக உள்ளது. மாலத்தீவின் உள்ளூர் நடனம் 'போடு பெரு' என்று அழைக்கப்படுகிறது, இந்நடனம் பொதுவாக ஆண்களால் ஆடப்படுகிறது. இந்நடனத்திற்கான இசையை போடு பெரு (டிரம் போன்ற கருவி) என்ற கருவியால் இசைக்கிறார்கள்.
# அல்லாஹ் தினோ கவாஜா

**அல்லாஹ் தினோ கவாஜா** (ஆங்கிலம் : Allah Dino Khawaja ) இவர் ஒரு பாக்கித்தான் காவல்துறை அதிகாரி ஆவார், அவர் பிபிஎஸ் -22 தரத்தில் (பணியாற்றும் அதிகாரிக்கு மிக உயர்ந்த பதவி) தேசிய நெடுஞ்சாலைகள் மற்றும் மோட்டார்வே காவல்துறை தலைவராக பணியாற்றுகிறார் . கவாஜா முக்கிய அதிகாரிகளான ஃபவாத் ஹசன் ஃபவாத் (பிஏஎஸ்), ரிஸ்வான் அகமது (பிஏஎஸ்), சிக்கந்தர் சுல்தான் ராஜா (பிஏஎஸ்) மற்றும் ஜவாத் ரபீக் மாலிக் (பிஏஎஸ்) ஆகியோருடன் காவல் துறையில் உடன் பயிற்சி எடுத்தவர்  
கவாஜா மார்ச் 2016 முதல் ஜூன் 2018 வரை சிந்து காவல்துறை தலைவராக இருந்த காலத்தில் சில கடுமையான முடிவுகளை எடுத்து,பாக்கித்தான் மற்றும் கராச்சி நடவடிக்கைகளின் தேசிய செயல் திட்டத்தை செயல்படுத்தினார். சிந்துவின் காவல் துறைத் தலைவராக இருந்த காலத்தில், சிந்து மாகாணத்தில் காவல் அமைப்பில் சீர்திருத்தங்களைத் தொடங்கினார் மற்றும் கராச்சி நகரில் சி.சி.டி.வி கண்காணிப்பு முறையைத் ஒழுங்குபடுத்தியுள்ளார். சிந்துவின் வரலாற்றில் முதன்முறையாக, காவல் துறைத் தலைவர் அல்லாஹ் தினோ கவாஜாவின் தலைமையில், பாக்கித்தான் இராணுவத்தால் நம்பகமான சோதனை மூலமும் மற்றும் உடல் பரிசோதனை மூலமும் காவலர்கள் தகுதி அடிப்படையில் நியமிக்கப்பட்டனர்.
# அல்லாஹ் தினோ கவாஜா

## ஆரம்பகால வாழ்க்கை

கவாஜா ஒரு கிராமத்தைச் சேர்ந்தவர்  தான்டோ முஹம்மது கான் மாவட்டத்தில். அவர் பெடாரோ என்ற கேடட் கல்லூரியில் சேர்ந்தார், அங்கிருந்து அவர் இடைநிலைக் கல்வியை முடித்தார்  அதன்பிறகு 1982 இல்., கவாஜா சிந்து பல்கலைக்கழகத்தில் குற்றவியல் துறையில் முதுகலை முடித்தார்.
# அல்லாஹ் தினோ கவாஜா

## தொழில்

கவாஜா சிந்துவின் பல்வேறு மாவட்டங்களில் மூத்த காவல்துறை கண்காணிப்பாளராகவும், கராச்சியில் தெற்கு மற்றும் கிழக்கு மாவட்டங்களில் காவல் துறை து/னைத் தலைவராகவும் பணியாற்றியுள்ளார். புலனாய்வுப் பணியகத்தில் (ஐபி) கூட்டு இயக்குநராகவும் பணியாற்றியுள்ளார்..
# புரா கெகான், பாலி

**புரா கெகான்** (இந்தோனேசியம்: *Pura Kehen*) என்பது இந்தோனேசியாவில் பாங்லி ரீஜென்சியில் பாலியில் அமைந்துள்ள ஓர் இந்துக் கோயிலாகும். இது பாலினிய கட்டடக் கலைப்பாணியில் அமைந்தது. இது செம்பகா என்னுமிடத்தில் உள்ளது.  
ஒரு குன்றின் கீழ்ப்பகுதியில் நகரின் மையப் பகுதியிலிருந்து வடக்கே 2 கிமீ தொலைவில் இந்த கோயில் அமைக்கப்பட்டுள்ளது . இக்கோயில் 13 ஆம் நூற்றாண்டில் நிறுவப்பட்டதாகும். பங்களி இராச்சியத்தின் அரச கோயிலாக இருந்தது, தற்போது அப் பகுதியானது பங்களி ரீஜென்சி என அழைக்கப்படுகிறது.
# புரா கெகான், பாலி

## வரலாறு

புரா கெகான் பங்களி ரீஜென்சியின் முக்கிய கோயிலாக இருந்தது. பாங்ளி ரீஜென்சி முன்பு அதே பெயரில் அறியப்பட்ட ஒரு ராஜ்யத்தின் மையமாக இருந்தது.  
பாலியின் ஒன்பது மாநிலங்களில் பங்களி ஒன்றாகும். பாங்ளி என்ற சொல்லுக்கு "சிவப்பு காடு" அல்லது "சிவப்பு மலை" என்று பொருள் ஆகும். இச்சொல் *பேங் கிரி* என்பதிலிருந்து உருவான சொல்லாகும். மஜபாகித் வம்சத்தின் கெல்கெல் இராச்சியத்தால் பங்களியின் ரீஜென்சி நிறுவப்பட்டது.  
புரா கெகான் எனப்படுகின்ற இக்கோயிலைப் பற்றி 9 ஆம் நூற்றாண்டின் பிற்பகுதி, 11 ஆம் நூற்றாண்டின் முற்பகுதி மற்றும் 13 ஆம் நூற்றாண்டைச் சேர்ந்த மூன்று செப்பேடுகளில் மூன்று முறை குறிப்புகள் காணப்படுகின்றன. செப்பேடுகளில் கோயிலின் பெயர்கள் வெவ்வேறு பெயர்களால் குறிப்பிட்டுள்ளன. 9 ஆம் நூற்றாண்டின் பிற்பகுதியைச் சேர்ந்த கல்வெட்டில், கோயிலை பராமரிக்கும் பிராமணர்களால் இந்த கோயில் இயாங் அப்பி ("நெருப்பின் கடவுள்)" என்று குறிப்பிடப்பட்டுள்ளது.  
11 ஆம் நூற்றாண்டின் முற்பகுதியைச் சேர்ந்த இருந்த இரண்டாவது கல்வெட்டில், கோயிலுக்கு ஹியாங் கெஹென் என்று பெயரிடப்பட்ட விவரம் உள்ளது. கெகான் என்ற சொல்லானது பாலினிய சொல்லான *கெரென்* என்பதிலிருந்து வந்ததாகும். அதற்கு "சுடர்" என்று பொருள் ஆகும். இந்த காலகட்டத்தில், புரா ஹியாங் கெஹன் அரச அதிகாரிகளுக்கான சத்திய சடங்குகள் நடத்திவைக்கப்பட்ட அதிகாரப்பூர்வ கோயிலாக அமைந்தது.  
இத்தகைய விழாக்களில், விசுவாசமற்றவர் என நிரூபிக்கப்பட்டவரும், அவரது குடும்பத்தினரும், அவருடைய சந்ததியினரும் பயங்கரமான *சபாட்டா* ("சாபம்") எனப்படுகின்ற சாபத்திற்கு உட்படுத்தப்படுவார்கள். சத்தியப்பிரமாணம் எடுத்துக் கொள்கின்ற விழா அக்னியின் கடவுளான ஹியாங் அப்பி அல்லது ஹியாங் கெஹனின் உருவத்திற்கு முன்னால் நடைபெறும்.  
அத்தகைய செயல்திறனுக்காக *பெஜனா சர்பந்தகா* எனப்படும் ஒரு கப்பல் பயன்படுத்தப்பட்டது.; இந்த கப்பல், நான்கு பாம்புகளால் அலங்கரிக்கப்பட்டுள்ளது, இது பூரா கெஹனின் பிரதான சன்னதிக்கு கிழக்கே ஒரு மூடப்பட்ட பெவிலியனில் வைக்கப்பட்டிருக்கும்.  
13 ஆம் நூற்றாண்டின் கல்வெட்டில் இந்த கோவிலுக்கு பூரா கெஹன் என்று பெயரிடப்பட்டுள்ளது. அனைத்து கல்வெட்டுகளிலும் பூரா கெஹன் பங்களி கிராமத்துடன் உள்ள தொடர்புகளை பற்றிய குறிப்புகள் காணப்படுகின்றன.
# புரா கெகான், பாலி

## கோயில் தளவமைப்பு

புரா கெஹன் வளாகம் ஒரு மலைப்பாங்கான நிலப்பரப்பின் மேல் கட்டப்பட்டுள்ளது. கோயில் வடக்கு-தெற்கே சீரமைக்கப்பட்ட நிலையில் உள்ளது. வடக்கு பகுதி கோயிலின் மிக உயர்ந்த பகுதியாகும். இது கருவறையின் வெளிப்பகுதி, கருவறையின் நடுப்பகுதி, கருவறையின் உள் பகுதி எனமூன்று பகுதிகளாக பிரிக்கப்பட்டுள்ளது.  
மூன்று வகையிலான படிக்கட்டுகள் பார்வையாளர்களை தெருவில் இருந்து கோயிலின் வெளிப்புற கருவறைக்கு அழைத்துச் செல்கின்றன. இந்த நிலப்பரப்பு மொட்டை மாடியில் அமைந்துள்ளது. இது இந்திய காவிய ராமாயணத்தின் கதாபாத்திரங்களை குறிக்கும் கல் சிலைகளால் அலங்கரிக்கப்பட்டுள்ளது.
# உளறுவாய் குருவி

**உளறுவாய் குருவி** அல்லது **செஞ்சிலம்பன்** (Rufous babbler) என்பது மிகத் தொன்மைக் காலமாக வாழும் பறவைகளில் ஒன்றாகும். இது இருக்குமிடம் ஒரே கலகலப்பான சத்தமாகவே இருக்கும். பேபிள் (Babble) என்கிற ஆங்கில வார்த்தைக்கு தொண தொணத்துப் பேசுவது மற்றும் வாயாடி என்று பொருள் உண்டு. இது தென் இந்தியாவில் உள்ள மேற்குத் தொடர்ச்சி மலையைத் தன் இருப்பிடமாகக் கொண்டது. இது Leithrochidae சிரிப்பான் (பறவை) குடும்பத்தை சார்ந்தது. இது அடர் பழுப்பு நிறத்தையும் மற்றும் நீண்ட வாலையும் உடையது. இப்பறவைகள் மலைகளில் புல், காட்டுப் புதர் நிறைந்த காட்டுப் பகுதிகளில் காணப்படும்.
# உளறுவாய் குருவி

## வகைப்பாட்டியல்

செஞ்சிலம்பன் முதலில் எனும் பேரினத்தில் வைக்கப்பட்டிருந்தது. ஆனால், ஒரு விரிவான உணர்வுபூர்வமான மரபுவழி சார்ந்த மூலக்கூற்று ஆய்வுக்கு பின் இது Argya எனும் பேரினத்தில் வைக்கப்பட்டது.
# உளறுவாய் குருவி

## விவரிப்பு / விளக்கம்

இது பெரியதாகவும் மேலே அடர் ஒலிவ பழுப்பு வண்ணத்திலும் முன் நெற்றியில் சாம்பல் வண்ணத்திலும் காணப்படும். அவைகளின் முன் நெற்றியில் உள்ள சிறகுகளில் இடைஇடையே கருநிறம் ஊடுருவி காணப்படும். இவைகளின் கருவிழி வெளிர் வெள்ளையிலிருந்து மஞ்சள் வண்ணம் வரை காணப்படும். கீழ் பாகமானது பிரகாசமான பொன் வண்ணத்திலும் தொண்டையின் மத்திய பாகத்திலும் வ்யிற்றிலும் சிறிது மங்கியும் காணப் படும். தேர்ந்தெடுக்கப் பட்ட வகையானது (இருப்பிட வகை:மனன்ந்தவாடி)மேற்கு தொடர்ச்சிக்கு வடக்கே உள்ள பாலக்காடு இடைவெளியில் காணப்படுகிறது அதே வேளையில் தெற்கே காணப்படும் ஹைப்பரிதைரா இன்னும் அதிக அளவு வர்ணங்களில் காணப்படுகிறது. இவைகள் 8.7 செ.மீ லிருந்து 9 செ.மீ நீளம் உடைய இறக்கைகளோரடு 24 - 25 செ.மீ நீளம் உடையது. வாலானது 11 - 11.5 செ.மீ நீளம் உடையது.
# மஹிரா கான்

**மஹிரா கான் /மஹிரா ஹபீஸ் கான்** (**Mahira Khan)** ஒரு பாகிஸ்தான் நடிகை ஆவார். இவர், 21 டிசம்பர் 1984 இல் பிறந்தவர். இவர், மோமினா டுரைட்டின் 'ஹம்சாஃபர்' திரைப்படத்தில் கிராத் எஹ்சானின் கதா பாத்திரத்தை ஏற்று நடித்ததின் மூலமாக மிகவும் பிரபலமானவராக அறியப்படுகிறார். இதற்காக சிறந்த தொலைக்காட்சி நடிகைக்கான 'லக்ஸ் ஸ்டைல் விருதுகள்' உட்பட ஏராளமான விருதுகளைப் பெற்றுள்ளார்.  
கராச்சியில் பிறந்த கான், 2006 இல் வி.ஜே.வாக தனது வாழ்க்கையைத் தொடங்கினார். *போல்* (2011) என்ற காதல் படத்தில் அதிஃப் அஸ்லாமுக்கு ஜோடியாக நடித்து திரையுலகுக்கு அறிமுகமானார். இப் படத்திற்காக, சிறந்த நடிகை (திரைப்படம்) லக்ஸ் ஸ்டைல் விருதுக்கு பரிந்துரைக்கப்பட்டார். *ஹம்சாஃபர்* என்ற படத்தில் அவர் நடித்தார், இது அவருக்கு சேட்டிலைட் சிறந்த தொலைக்காட்சி நடிகைக்கான லக்ஸ் ஸ்டைல் விருதையும், சிறந்த திரை ஜோடிக்கான ஹம் விருதையும் பெற்றுத் தந்தது .
# மஹிரா கான்

## ஆரம்பகால வாழ்க்கை மற்றும் கல்வி

கான் பாகிஸ்தானின் கராச்சியில் டிசம்பர் 21, 1984 அன்று உருது மொழி பேசும் பஷ்டூன்களான பெற்றோருக்குப் பிறந்தார். அவரது தந்தை ஹபீஸ் கான் பிரித்தானியாவின் இந்தியப் பேரரசு ஆட்சியின் போது டெல்லியில் பிறந்தார் . இந்தியா பிரிந்த பின்னர் பாகிஸ்தானுக்கு குடிபெயர்ந்தார்.  
கான், பவுண்டேஷன் பப்ளிக் பள்ளியில் படித்தார். அங்கு அவர் தனது ஓ-லெவல்களை முடித்தார். 17 வயதில், உயர்கல்விக்காக கலிபோர்னியா சென்றார், அங்கு அவர் சாண்டா மோனிகா கல்லூரியில் பயின்றார் . பின்னர் அவர் தனது இளங்கலை பட்டத்திற்காக தெற்கு கலிபோர்னியா பல்கலைக்கழகத்தில் சேர்ந்தார்.
# மஹிரா கான்

## தொழில்

கான் 2006 ஆம் ஆண்டில் வி.ஜே. வாக தனது வாழ்க்கையைத் தொடங்கினார். எம்டிவி பாக்கிஸ்தானில் 'மோஸ்ட் வாண்டட்' என்ற நேரடி நிகழ்ச்சியை தொகுத்து வழங்கினார். இது வாரத்தில் மூன்று நாட்கள் ஒளிபரப்பப்பட்டது. பின்னர் அவர் 2008 ஆம் ஆண்டில் ஏஏஜி டிவியின் நேரலை நிகழ்ச்சியான *வீக்கெண்ட்ஸ் வித் மஹிரா* வை தொகுத்து வழங்கினார், அந்நிகழ்ச்சியில், கான் பிரபல விருந்தினர்களுடன் பேசினார் மற்றும் பார்வையாளர்களிடமிருந்து வரும் தொலைபேசி அழைப்புகளுக்கு பதிலளித்தார்.  
2011 ஆம் ஆண்டில், கான் தனது முதல் திரைப்படத்தில் அறிமுகமானார் ஷோயிப் மன்சூர்- இயக்கிய *போல்* திரைப்படத்தில் ஒரு துணை வேடத்தில் நடித்தார். லாகூரின் பழைய பகுதியில் வசிக்கும் ஒரு பழமைவாத கீழ்-நடுத்தர குடும்பத்தைச் சேர்ந்த ஆயிஷா என்ற பெண்ணாக அவர் நடித்தார். இத் திரைப்படத்தில்,அவர் இசை மீதான பரஸ்பர ஆர்வத்தை தனது காதலரான முஸ்தபாவுடன் (அதிஃப் அஸ்லம்) இணைந்து வெளிப்படுத்தும் கதா பாத்திரத்தில் நடித்தார். இந்த படம் ஒரு விமர்சன மற்றும் வணிக ரீதியான வெற்றியைப் பெற்றது. மேலும் இது, அதிக வசூல் செய்த பாகிஸ்தான் படங்களில் ஒன்றாகும். அதே ஆண்டில், *மெஹ்ரீன்* ஜபார் இயக்கிய *நீயத்* என்னும் தொலைக்காட்சி நாடகத்திலும் கான் அறிமுகமானார். இந்த தொடர், நியூயார்க்கில் படமாக்கப்பட்டது. மேலும் அதில் 'அய்லா' கதாபாத்திரத்தில் நடித்தார்.
# மஹிரா கான்

## தனிப்பட்ட வாழ்க்கை

இவருடைய தம்பி, ஹசன் கான், ஒரு தொழிலாளர் மற்றும் பத்திரிகையாளராக உள்ளார்.  
கான் தனது கணவர் அலி அஸ்காரியை 2006 இல் லாஸ் ஏஞ்சல்ஸில் சந்தித்தார். சிந்து டிவி ஸ்டுடியோவில் அவர் அவரை சந்தித்ததாக சில ஊடக செய்திகள் தெரிவிக்கின்றன. கானின் தந்தை இந்த திருமணத்திற்கு எதிராக இருந்தபோதிலும், இவர் 2007ம் ஆண்டில், பாரம்பரிய இஸ்லாமிய திருமண விழாவில் அஸ்காரியை மணந்தார். இவர்களுக்கு, அஸ்லான் என்கிற மகன் உள்ளார். இந்த ஜோடி 2015 இல் விவாகரத்து பெற்றது.
# மஹிரா கான்

## பிற வேலை மற்றும் ஊடக படம்

பாக்கிஸ்தானின் மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவராக மஹிரா கான் கருதப்படுகிறார். மேலும், இவர் பல விருதுகளைப் பெற்றுள்ளார்.  
2012 ஆம் ஆண்டில், கான் பாகிஸ்தானில் மிக அழகான பெண்மணியாக பெயரிடப்பட்டார். *ஈஸ்டர்ன் ஐ*, 'கவர்ச்சியான ஆசிய பெண்கள்' வாக்கெடுப்பின் மூலம் அவர் 2015 ஆம் ஆண்டில் பத்தாவது இடத்தில் இடம் பெற்றிருந்தார். 2016 இல் அதே வாக்கெடுப்பில், ஒன்பதாவது இடத்தையும் மற்றும் 2017இல், ஐந்தாவது இடத்தையும் பெற்றுள்ளார். மேலும் பாக்கிஸ்தானின் மிகவும் கவர்ச்சியான பெண் என அழைக்கப்படுகிறார்.  
2010 இல் 10 வது லக்ஸ் ஸ்டைல் விருதுகள், 2013 இல் 1 வது ஹம் விருதுகள் மற்றும் 2015 இல் 14 வது லக்ஸ் ஸ்டைல் விருதுகள் ஆகியவற்றை கான் இணைந்து வழங்கினார்.  
லக்ஸ், கியூமொபைல், காய் பவர் வாஷ், ஹவாய், சன்சில்க், வீட், மற்றும் எல்'ஓரியல் போன்ற பல பிராண்டுகளுக்கு அவர் தூதராக பணியாற்றுகிறார்.
# சவுத்ரி அஸ்லாம் கான்

**சவுத்ரி அஸ்லாம் கான்** (ஆங்கிலம் : Chaudhry Aslam Khan) இவர் ஒரு பாக்கித்தான் காவல்துறை அதிகாரி ஆவார். இவர் குற்றவாளிகளுக்கு எதிரான கடுமையான நடவடிக்கைகளுக்கு பெயர் பெற்றவர். 2014 இல் அவர் கராச்சியில் தலிபான்களால் படுகொலை செய்யப்பட்டார்.  
அஸ்லாம் 1987 ஆம் ஆண்டில் நிலைய அதிகாரியாக சிந்து காவல் படையில் சேர்ந்தார் மற்றும் மாகாண ஒதுக்கீடு காரணமாக கராச்சி மற்றும் பலுசிஸ்தானில் பல காவல் நிலையங்களில் பணியாற்றினார். 1992-1994 மற்றும் 1996-1997 ஆம் ஆண்டுகளில் என்கவுன்ட்டர் நிபுணராக பணியாற்றியதற்க்காக சவுத்ரி அஸ்லாம் புகழ் பெற்றார். இதனால் சவுத்ரி பணியிலிருந்து இடைநீக்கம் செய்யப்பட்டு 2004 இல் மீண்டும் சேவைக்கு வந்தார், இலக்கு கொலையாளிகளை ஒழிக்கும் பணி அவருக்கு வழங்கப்பட்டது. பின்னர் எல்.டி.எஃப் (லியாரி டாஸ்க் ஃபோர்ஸ்) ஐ வழிநடத்தவும், லியாரி நகரில் குண்டர் குழுக்களின் சண்டையை முடிக்கவும் உத்தரவிடப்பட்டது. 2005 முதல் 2014 வரை சவுத்ரி அஸ்லாம் கேங்வார்-குற்றவாளிகள், இலக்கு கொலையாளிகள் மற்றும் பாக்கித்தானின் தெகரிக்கு-இ-தாலிபான், பலுசிஸ்தான் விடுதலை இராணுவம், முத்தாஹிதா குவாமி இயக்கம்,, அவாமி தேசிய கட்சி, லஷ்கர்-இ-ஜாங்வி, லஷ்கர்-ஏ-தொய்பா மற்றும் சிபா-இ-சஹாபா பாகிஸ்தான் போன்ற பயங்கரவாதிக் குழுக்கள் ஆகியவற்றை அடக்குவதில் தீவிரமாக ஈடுபட்டார். 2014 9 ஜனவரி அன்று, பாக்கித்தான் தெஹ்ரிக்-இ-தலிபானால் நடத்தப்பட்ட குண்டு வெடிப்பில் அவர் கொல்லப்பட்டார். அஸ்லாம் படுகொலைக்கு இந்திய உளவுத்துறையின் தலைவர் அனில் தாஸ்மனாவின் அறிவுறுத்தலின் பேரில் 2017 ல் பலூசிஸ்தானில் பயங்கரவாத குற்றச்சாட்டில் கைது செய்யப்பட்ட இந்திய உளவாளி குல்பூஷன் ஜாதவ் ஈடுபட்டதாக பாக்கித்தான் குற்றம் சாட்டியது .
# சவுத்ரி அஸ்லாம் கான்

## தனிப்பட்ட தகவல்

ஹசாரா பிரிவின் மன்சேரா மாவட்டத்தில் உள்ள தோடியலில் பிறந்த இவர், ஆரம்பக் கல்வியை முடித்த பின்னர் தனது தந்தையுடன் கராச்சிக்கு குடிபெயர்ந்தார்.
# சவுத்ரி அஸ்லாம் கான்

## தொழில்

2010 ஆம் ஆண்டில், குற்றவியல் புலனாய்வுத் துறையில் புலனாய்வு பிரிவின் தலைவராக அஸ்லம் நியமிக்கப்பட்டார்.  
2012 ஆம் ஆண்டின் 'லியாரி கிராண்ட் ஆபரேஷனில்' ஈடுபட்டதற்காக அஸ்லாம் ஒரு நற்பெயரை வென்றார். இந்தப்பணி குற்றவாளிகளின் பகுதியை அகற்றுவதை நோக்கமாகக் கொண்டது.
# சவுத்ரி அஸ்லாம் கான்

## 2011 தலிபான் தாக்குதல்

2011 ஆம் ஆண்டில், கராச்சியின் பாதுகாப்பு கட்டம் VIII பகுதியில் அமைந்துள்ள தனது வீட்டின் மீது தலிபான் தாக்குதலில் இருந்து அவர் காயமின்றி தப்பினார். இந்த தாக்குதலில் எட்டு பேர் உயிரிழந்தனர். அமைப்பின் பல போராளிகளை கைது செய்து கொலை செய்வது உட்பட, தங்களுக்கு எதிரான தொடர்ச்சியான முயற்சிகளுக்கு பதிலடி என்று தாக்குதலுக்கு தாலிபான் பொறுப்பேற்றது. அந்த நேரத்தில், குண்டுவெடிப்பால் பாதி வீழ்ந்த வீட்டை எதிர்த்து நின்ற அஸ்லாம், "தான்தான் இலக்கு என்று தனக்குத் தெரியும், ஆனால் அது தீவிரவாதிகளுக்கு எதிராக போராடுவதிலிருந்து தன்னைத் தடுக்காது " என்று கூறினார்..
# சவுத்ரி அஸ்லாம் கான்

## இறப்பு

2014 9 ஜனவரி அன்று, கராச்சியில் உள்ள லியாரி அதிவேக நெடுஞ்சாலையில் சென்று கொண்டிருக்கும்போது இவரது படையினரை குறிவைத்து ஒரு குண்டு வீசப்படது. அதில் அவருடன் பயனித்த காவலர் மற்றும் ஓட்டுநர் ஆகிய இருவருடன் அஸ்லாமும் இறந்தார். தடைசெய்யப்பட்ட பாகிஸ்தானின் தெஹ்ரிக்-இ-தலிபானின் வேறு அமைப்பான மொஹ்மண்ட் அமைப்பு இத்தாக்குதலுக்கு பொறுப்பேற்றது. தாலிபான்களுக்கு எதிராக மேற்கொள்ளப்பட்ட நடவடிக்கைகளுக்காக அஸ்லம் குறிவைக்கப்பட்டதாக போராளிக்குழுவின் செய்தித் தொடர்பாளர் சஜ்ஜாத் மொஹமண்ட் தெரிவித்தார். "கராச்சியில் உள்ள குற்ற விசாரணைத் துறை மூலம் தாலிபான் கைதிகளை கொலை செய்வதில் அஸ்லாம் ஈடுபட்டிருந்தார், எங்கள் தாக்குதல் பட்டியலில் முதலிடத்தில் இருந்தார்" என்று அவர் கூறினார்.
# சவுத்ரி அஸ்லாம் கான்

## மரணம் மீதான எதிர்வினை

பிரதமர் முஹம்மது நவாஸ் ஷெரீப், மூத்த காவல் துறைத் தலைவர் சவுத்ரி அஸ்லாம் மற்றும் அவருடன் கொல்லப்பட்ட மற்ற அதிகாரிகளை தியாகிகள் என்று பாராட்டினார், மேலும் இதுபோன்ற தாக்குதல்கள் பயங்கரவாதத்திற்கு எதிரான போராட்டத்தில் சட்ட அமலாக்க அமைப்பைத் தடுக்காது என்றும் கூறினார். சவுத்ரி அஸ்லம் மற்றும் அவரது இரண்டு சகாக்கள் கொல்லப்பட்டதை எம்.க்யூ.எம் தலைவர் அல்தாஃப் உசேன் கண்டனம் தெரிவித்தார். "பாக்கித்தானில் மோசமான நடவடிக்கைகளை மேற்கொண்டுள்ள பயங்கரவாதிகளுக்கு எதிராக போராடுவதில் சவுத்ரி அஸ்லம் தீவிரமாக இருந்தார். அவர் பயங்கரவாதிகள் மற்றும் குற்றவாளிகளுக்கு எதிராக தைரியமாக நடவடிக்கைகளை மேற்கொண்டார் "என்று அல்தாஃப் உசேன் கூறினார்.